stanford-oval/wikipedia huggingface dataset:
อรเณศ ดีคาบาเลส

| อรเณศ ดีคาบาเลส |
| --- | --- |
ชื่อเกิด: อมราวดี ดีคาบาเลส
เกิด: 6 กันยายน พ.ศ. 2537 (30 ปี) จังหวัดเชียงใหม่ ประเทศไทย
ส่วนสูง: 1.75 เมตร (5 ฟุต 9 นิ้ว)
คู่รัก: อิทธิพัทธ์ ฐานิตย์
อาชีพ: นักแสดง นางแบบ นักแบดมินตัน
ปีที่แสดง: พ.ศ. 2555–ปัจจุบัน
ผลงานเด่น: อังศุมาลิน - คู่กรรม (2556)   เพียงเพ็ญ - กรงกรรม (2562)   ขวัญเอย/ขวัญมา - ซ่อนเงารัก (2563)   อัยย์รดา - ขอเกิดใหม่ใกล้ ๆ เธอ (2563)   ปาริชาต - พระจันทร์แดง (2564)   ปัทม์ - สิเน่หาส่าหรี (2565)
สังกัด: สถานีวิทยุโทรทัศน์ไทยทีวีสีช่อง 3 (2557–2563)
อรเณศ ดีคาบาเลส (เกิด 6 กันยายน พ.ศ. 2537) ชื่อเล่น ริชชี่ เป็นนักแสดง นางแบบ อดีตนักกีฬา​แบดมินตันชาวไทย มีผลงานเรื่องแรกคือภาพยนตร์ คู่กรรม รับบทเป็น "อังศุมาลิน" แสดงคู่กับณเดชน์ คูกิมิยะ เข้าสู่วงการบันเทิงจากการทาบทามของศุภชัย ศรีวิจิตร
ประวัติ

อรเณศ ดีคาบาเลส เกิดวันอังคารที่ 6 กันยายน พ.ศ. 2537 มีภูมิลำเนาอยู่ที่จังหวัดเชียงใหม่ นับถือศาสนาคริสต์นิกายโปรเตสแตนต์ เป็นบุตรของอัลเบิร์ตโต ดีคาบาเลส มีเชื้อสายไทย, ฟิลิปปินส์, สวิตเซอร์แลนด์, อังกฤษ และสเปน ส่วนมารดาชื่อชฎาพร ไชยกอ เป็นชาวไทยเชื้อสายจีน ต่อมาออกมาว่ามีเชื้อสายลาหู่
มีชื่อเดิมว่า "อมราวดี" ต่อมาเมื่อสู่เข้าวงการบันเทิงจึงเปลี่ยนชื่อเป็น "อรเณศ" ส่วนนามสกุล "ดี คาบาเลส" นั้น ดี (D) มาจากนามสกุลของย่า คือ โทณะวณิก (Donavanik) ส่วน คาบาเลส เป็นนามสกุลของปู่ บิดาจึงนำมารวมกันเป็น ดีคาบาเลส มีพี่น้องทั้งหมด 3 คน อรเณศเป็นคนกลาง มีพี่สาวชื่อ อนงค์นาถ ดีคาบาเลส และน้องชายชื่อ กฤษฎา ไชยกอ นอกจากนี้ เธอยังมีลูกพี่ลูกน้องชื่อวิภาวี ดีคาบาเลส ซึ่งเป็นนักกีฬาจักรยานทีมชาติไทย
เธอเข้ารับการศึกษาระดับชั้นอนุบาลถึงประถมศึกษาตอนปลายจากโรงเรียนพระหฤทัย เชียงใหม่, ระดับชั้นมัธยมศึกษาปีที่ 1-4 ที่โรงเรียนเรยีนาเชลีวิทยาลัย, ระดับชั้นมัธยมศึกษาปีที่ 5-6 ที่โรงเรียนวารีเชียงใหม่ สายวิทย์-คณิต และระดับอุดมศึกษา คณะวิทยาศาสตร์การกีฬา จุฬาลงกรณ์มหาวิทยาลัย
ปัจจุบันกำลังคบหากับ ก็อต อิทธิพัทธ์ ฐานิตย์ โดยพบรักจากการแสดงละคร ซ่อนเงารัก ซึ่งทั้งสองรับบทพระนางร่วมกัน
การทำงาน > นักกีฬาแบดมินตัน

อรเณศ ดีคาบาเลส เริ่มมีความสนใจแบดมินตันอย่างจริงจังขณะอายุได้ 5 ปี โดยมีพ่อของเธอ ซึ่งเป็นโค้ชแบดมินตันทีมจังหวัดเป็นผู้ฝึกสอน ครั้นเมื่ออายุ 8-9 ปี เธอก็ได้รับการฝึกสอนโดย จางลี่ ซึ่งเป็นผู้ฝึกสอนเชื้อสายจีน และหลังจากนั้น อรเณศก็ได้รับการฝึกสอนจากโค้ชเฉียว ซึ่งเป็นแชมป์โลกประเภทชายคู่ทำหน้าที่เป็นผู้ฝึกสอน
เมื่ออายุ 9 ปี อรเณศ ดีคาบาเลส ยังเคยเล่นแบดมินตันกับรัชนก อินทนนท์ มาแล้วครั้งหนึ่ง รวมถึงเธอยังมีนักแบดมินตันที่ชื่นชอบและเป็นต้นแบบคือ ซู หลิน
นอกจากนี้ อรเณศได้เป็นนักกีฬาแบดมินตัน กีฬาเยาวชนภาค มีผลงานโดดเด่นคว้ารางวัลชนะเลิศหญิงเดี่ยวภาคเหนือ รุ่นอายุไม่เกิน 18 ปี และใน พ.ศ. 2556 เธอได้จับคู่กับสาวิตรี อมิตรพ่าย ซึ่งเป็นนักกีฬาแบดมินตันทีมชาติไทย เข้าแข่งขันรายการซียูโอเพน 2013 ที่จัดขึ้น ณ จุฬาลงกรณ์มหาวิทยาลัย
ปี พ.ศ. 2560 เธอได้ลงแข่งขันรายการ Astec Chiangmai Badminton Sawasdee Cup 2017 รายการแข่งขันแบดมินตันนานาชาติที่จัดขึ้นที่จังหวัดเชียงใหม่ ซึ่งเป็นการลงสนามแข่งขันรายการใหญ่ในรอบ 5 ปี เธอได้จับคู่กับอนงค์นาถ ดีคาบาเลส พี่สาวของเธอ โดยทั้งคู่ได้ลงแข่งขันในประเภทหญิงคู่ รุ่นอายุ 20-24 ปี ผลการแข่งขันทั้งคู่ชนะเลิศคว้าเหรียญทองมาครองได้สำเร็จ
ปี พ.ศ. 2562 ริชชี่ได้ลงแข่งขันรายการ Astec Chiangmai Badminton Sawasdee Cup 2019 ผลการแข่งขันริชชี่คว้าเหรียญทองประเภทหญิงเดี่ยวรุ่นอายุ 25-29 ปีและเหรียญเงินประเภทหญิงคู่รุ่นอายุ 25-29 ปี และต้นปี 2563 ที่ผ่านมาริชชี่ได้ทำการลงแข่งขันแบดมินตันในงานกีฬามหาวิทยาลัยแห่งชาติครั้งที่ 47 รวมกับทีมกีฬามหาวิทยาลัยรามคำแหง ซึ่งผลการแข่งขันประเภททีมหญิงสามารถคว้าเหรียญทองมาได้สำเร็จ
การทำงาน > นักแสดง

เมื่อปี พ.ศ. 2554 ก่อนเข้าสู่วงการบันเทิงเคยประกวดมิสทีนไทยแลนด์ ผ่านเข้าสู่รอบสุดท้ายแต่ได้ถอนตัวออกจากการประกวดเนื่องจากติดภารกิจการแข่งขันกีฬาเยาวชนแห่งชาติ ต่อมาศุภชัย ศรีวิจิตร หนีวิกฤตอุทุกภัยน้ำท่วมจากกรุงเทพไปเชียงใหม่ และพบอรเณศขณะกำลังซ้อมแบดมินตันอยู่ที่มหาวิทยาลัยเชียงใหม่ จึงติดต่อให้มาแคสติ้งเรื่อง คู่กรรม ของค่ายเอ็ม เทอร์ตี้ไนน์ เมื่อเรียนอยู่ชั้นมัธยมศึกษาปีที่ 6 จากนั้นอรเณศและมารดาก็มาหาศุภชัยที่บ้านแล้วได้พบกับ เรียว กิตติกร เลียวศิริกุล ซึ่งเป็นผู้กำกับไม่นานก็ติดต่อกลับมาบอกให้มาเวิร์กช็อป จนผ่านการคัดเลือกได้แสดงนำร่วมกับณเดชน์ คูกิมิยะ ในบท อังศุมาลิน จากนั้นจึงได้เข้ามาเซ็นสัญญาเป็นนักแสดงในสังกัด ช่อง 3 เมื่อราวปี พ.ศ. 2556-57 โดยละครเรื่องแรกของ อรเณศ คือเรื่อง สวยร้ายสายลับ โดยแสดงเป็น ผู้กองเมษา คู่กับ บอม ธนิน มนูญศิลป์ เมื่อปี พ.ศ. 2557 ส่วนละครเรื่องสุดท้ายของ อรเณศ ในฐานะนักแสดงในสังกัด ช่อง 3 คือเรื่อง ซ่อนเงารัก โดยแสดงคู่กับ ก็อต อิทธิพัทธ์ ฐานิตย์ เมื่อปี พ.ศ. 2563 โดยแสดงในตอนที่ 1-8 ก่อนเกิดอุบัติเหตุไฟไหม้และทำศัลยกรรม โดยมี ศดานันท์ บาเล็นซิเอก้า มารับช่วงต่อเป็น ขวัญเอย/ขวัญมา หลังทำศัลยกรรมและแสดงจนจบเรื่อง
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่องวัน 31
| ปี | เรื่อง | บทบาท |
| --- | --- | --- |
| 2563 | ขอเกิดใหม่ใกล้ ๆ เธอ | อัยย์รดา |
| 2564 | พระจันทร์แดง | ปาริชาต ชัยบุรี |
| 2565 | สิเน่หาส่าหรี | นิลปัทม์ นารากุล (ปัทม์) |
| 2568 | กลิ่นมาลี | มาลี / มาลัย (รับบทฝาแฝด) |
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปี | เรื่อง | บทบาท |
| --- | --- | --- |
| 2557 | สวยร้ายสายลับ | ร.ต.อ. เมษา พงศ์โสภาศิริ (ผู้กองเมษา) |
| 2559 | กุหลาบตัดเพชร | เสาวนุช |
| 2562 | หน่วยลับสลับเลิฟ | รัญชิดา (ปูเป้) |
| 2562 | กรงกรรม | เพียงเพ็ญ ศรีฆะมัง​ |
| 2563 | ซ่อนเงารัก | ขวัญเอย (เอย) / ขวัญมา (มายด์) (รับบทฝาแฝด) |
| 2563 | ดวงแบบนี้ไม่มีจู๋ | มีนา (รับเชิญ) |
ผลงาน > ซีรีส์

| ปี | เรื่อง | บทบาท | ออกอากาศ |
| --- | --- | --- | --- |
| ​ 2566 | l This I Promise You สัญญาบานปลาย​ | พาย | AIS Play |
| ​ 2566 | Curse Code แช่งชักหักกระดูก | กฤติยา | แอมะซอนไพรม์วิดีโอ​ |
ผลงาน > ซิทคอม​

| ปี | เรื่อง | ตอน | บทบาท | ออกอากาศ |
| --- | --- | --- | --- | --- |
| 2566 | สุภาพบุรุษสุดซอย 2023 | ศึกแข่งแย่งไลน์ เรียนสบายกับครูสมพร | กิ่ง (รับเชิญ) | ช่องวัน 31 |
| 2566 | สุภาพบุรุษสุดซอย 2023 | แม่ครัวเฮงซวย ช่วยต่อราคา แม่ค้าซกมก | กิ่ง (รับเชิญ) | ช่องวัน 31 |
ผลงาน > ภาพยนตร์

| ปี | เรื่อง | บทบาท | ค่ายผลิต |
| --- | --- | --- | --- |
| 2556 | คู่กรรม | อังศุมาลิน ชลาสินธุ์ (ฮิเดโกะ) | M39​ |
ผลงาน > มิวสิกวิดีโอ

เพลง อังศุมาลิน ศิลปิน ณเดชน์ คูกิมิยะ (เพลงประกอบภาพยนตร์ คู่กรรม) (2556)
เพลง ฉันจะดูแลเธอ ศิลปิน ธนิน มนูญศิลป์ (เพลงประกอบละคร สวยร้ายสายลับ) (2557)
เพลง เซตแล้วตบ ศิลปิน ดาราช่อง 3 (2559)
เพลง นิสัยไม่ดี ศิลปิน ลิเดีย ศรัณย์รัชต์ (2563)​
รางวัล

| ปี | รางวัล | สาขา | ผลงาน | ผล |
| --- | --- | --- | --- | --- |
| 2563 | Maya Awards 2020 | นางเอกดาวรุ่งหญิงขวัญใจมหาชน | ​ซ่อนเงารัก​ | ได้รับรางวั​ล |
| 2564 | KAZZ AWARDS 2021 | สาวปังแห่งปี 2021 | -​ | ได้รับรางวั​ล |
| 2564 | KAZZ AWARDS 2021 | Popular Couple Of The Year (ร่วมกับ ก๊อต อิทธิพัทธ์ ฐานิตย์)​ | -​ | ได้รับรางวั​ล |
| 2564 | Siam Series Awards 2021 | นักแสดงนำหญิงยอดนิยม | ​ซ่อนเงารัก​​ | ได้รับรางวั​ล |
แหล่งข้อมูลอื่น

“ริชชี่” จากนักกีฬา มาเป็น “อังศุมาลิน” - ดาวต่างมุม บทสัมภาษณ์โดย หนังสือพิมพ์เดลินิวส์
เปิดมุมมอง'อังศุมาลิน'คนล่าสุด'ริชชี่' เก็บถาวร 2013-08-03 ที่ เวย์แบ็กแมชชีน บทสัมภาษณ์โดย หนังสือพิมพ์คมชัดลึก
อรเณศ ดีคาบาเลส ที่อินสตาแกรม
พระกัสสปพุทธเจ้า

| พระกัสสปพุทธเจ้า |
| --- | --- |
พระกัสสปพุทธเจ้า จิตรกรรมฝาผนังของวัดหอเชียง เมืองหลวงพระบาง ประเทศลาว
สันสกฤต: กาศฺยปพุทฺธ
บาลี: กสฺสปพุทฺธ
พม่า: ကဿပ ([kaʔ.θə.pa̰])
จีน: 迦葉佛
ญี่ปุ่น: 迦葉仏
เกาหลี: 가섭불
มองโกเลีย: ᠭᠡᠷᠡᠯ ᠰᠠᠬᠢᠭᠴᠢ, Гашив, (Geshib)
ไทย: พระกัสสปพุทธเจ้า
ทิเบต: འོད་སྲུང་ཆེན་པོ (Ösung Chenpo)
เวียดนาม: Phật Ca Diếp
ข้อมูล
นับถือใน: เถรวาท, มหายาน, วัชรยาน
องค์ก่อนหน้า พระโกนาคมนพุทธเจ้าองค์ถัดไป พระโคตมพุทธเจ้า
 สถานีย่อยพระพุทธศาสนา
พระกัสสปะพุทธเจ้า เป็นพระพุทธเจ้าในภัทรกัปป์นี้ ทรงจุติลงมาในโลกมนุษย์หลังจากสิ้นสุดศาสนาของพระโกนาคมพุทธเจ้าแล้ว (อันตรกัปป์ที่ 10 ในภัทรกัปป์นี้ ช่วงอายุขาลง) โดยนับตั้งแต่อายุมนุษย์ลดลงจากสามหมื่นปีเหลือ 10 ปี (สิ้นสุดอันตรกัปป์ที่ 10 ในภัทรกัปป์นี้) แล้วอายุของมนุษย์จะเพิ่มขึ้นจาก 10 ปี (เข้าสู่อันตรกัปป์ที่ 11 ช่วงอายุขาขึ้น) เป็น 20 ปี และ จาก 20 ปี เป็น 40 ปี โดยลักษณะเช่นนี้ไปเรื่อย ๆ อีก จนกระทั่งอายุขัยของมนุษย์ถึงอสงขัยปี ทีนี้อายุของมนุษย์จะไม่เพิ่มอีกแล้ว มีแต่จะเริ่มลดลงตามลำดับ โดย ในทุก ๆ 100 ปี อายุขัยของมนุษย์จะลดลง 1 ปี (อันตรกัปป์ที่ 11 ในภัทรกัปป์นี้ ช่วงอายุขาลง) และจะลดลงมาเช่นนี้อีกเรื่อย ๆ จนกระทั่งอายุของมนุษย์ ลดลงมาได้ สองหมื่นปี พระองค์จึงเสด็จลงมาตรัสรู้เป็นพระพุทธเจ้า องค์ที่ 3 ในภัทรกัปป์นี้
พระประวัติ

พระองค์เกิดในตระกูลพราหมณ์ บิดานามว่า พรหมทัต มารดานามว่า ธนวดี หลังจากเจริญชันษาแล้ว ทรง อภิเษกกับ พระมเหสีนามว่า สุนันทา ทรงมีราชโอรส วิชิตเสน ทรงเป็นฆราวาสอยู่ 2,000 ปี เมื่อถึงคราวทรงเห็นเทวทูตทั้งสี่ ได้ละทางโลก แล้วทรงออกผนวช บำเพ็ญเพียรอยู่ 7 วันก็ได้ตรัสรู้เป็นพระพุทธเจ้า
สาวกและบุคคลสำคัญ > พระอัครสาวก

พระติสสเถระ
พระภารทวาชเถระ
สาวกและบุคคลสำคัญ > พระอัครสาวิกา

พระอนุลาเถรี
พระอุรุเวลาเถรี
สาวกและบุคคลสำคัญ > อัครอุบาสก

สุมงคลอุบาสก
ฆฏิการอุบาสก
สาวกและบุคคลสำคัญ > อัครอุบาสิกา

วิชิตเสนาอุบาสิกา
ภัททาอุบาสิกา
พระกาย

พระกายสูง 20 ศอก รัศมีพระกายเหมือนจันทร์ทรงกลด มีพระชนมายุได้ 20,000 ปี จึงปรินิพพาน พระศาสนาของพระองค์อยู่ได้ 20,000 ปี จึงอันตรธานไป
ความเกี่ยวข้องกับพระพุทธโคดม

ในสมัยพุทธกาลนี้ พระโคตมพุทธเจ้าได้เกิดเป็นโชติปาลมานพ (อ่านว่า โช-ติ-ปา-ละ อยู่วรรณะพราหมณ์) ผู้เป็นสหายของฆฏิการอุบาสก (อ่านว่าคะ-ติ-กา-ระ บรรลุธรรมระดับอนาคามีบุคคล) โชติปาลมานพในตอนแรกไม่ได้เลื่อมใสในพระพุทธเจ้า แต่เมื่อฆฏิการอุบาสกชวนไปฟังธรรมบ่อยเข้าจึงยอมไป เมื่อไปพบพระกัสสปพุทธเจ้าโชติปาลมานพ ได้กล่าวลบหลู่ว่า "การตรัสรู้เป็นของยากจะมีโพธิบัลลังก์ที่ไหนให้ท่านได้ตรัสรู้กัน" แต่เมื่อได้ฟังธรรมแล้วมีจิตเลื่อมใสจึงออกบวช และได้รับพุทธพยากรณ์ว่าต่อไปภายหน้าโชติปาลภิกษุจะได้ตรัสรู้เป็นพระพุทธเจ้าองค์ต่อไป อย่างไรก็ตามพระโคดมพุทธเจ้าเมื่อครั้งตรัสรู้แล้วได้กล่าวไว้ว่าเพราะผลกรรมที่ได้กล่าวลบหลู่พระกัสสปพุทธเจ้าในอดีตทำให้พระองค์ทรงเสียเวลาในการลองผิดลองถูกเป็นเวลานานถึง 6 ปีกว่าจะได้ตรัสรู้ ซึ่งนานที่สุดในประวัติศาสตร์ของพระพุทธเจ้าที่มีบันทึกไว้ในพระไตรปิฎกและระหว่างนั้นพระองค์ได้มีการอดอาหารจนกระทั่งเกือบสิ้นพระชนม์
เหตุการณ์ต่าง ๆ เกี่ยวกับพระกัสสปพุทธเจ้าและคำสอน > เกี่ยวกับการทานเนื้อและปลาเป็นอาหาร

ครั้งก่อนพุทธกาลของพระโคดม มีดาบสกลุ่มหนึ่งไปในเมืองแล้วชาวบ้านเลี้ยงอาหารอย่างดี ต่อมาพระโคดมพุทธเจ้าตรัสรู้แล้ว ชาวบ้านก็เลี้ยงอาหารดาบสเหล่านี้น้อยลง กลุ่มดาบสถามว่าเกิดอะไรขึ้น ชาวบ้านก็ตอบว่า ตอนนี้มีพระพุทธเจ้าและสาวกเกิดขึ้นในโลกแล้ว ดาบสยินดีแล้วก็ถามต่อว่าแล้ว พระพุทธเจ้ากับเหล่าสาวกฉันกลิ่นดิบคือเนื้อและปลาไหม ชาวบ้านตอบว่าฉัน ดาบสเหล่านี้ก็ร้อนใจเลยรีบไปเฝ้าพระพุทธเจ้าแล้วทูลถามว่า พระองค์ฉันเนื้อและปลาที่เป็นกลิ่นดิบหรือ พระโคดมพุทธเจ้าตอบโดยสรุปว่าฉันเพราะได้มาโดยสุจริต ไม่รู้ ไม่เห็น ไม่ได้ยิน ไม่ได้รังเกียจ ว่าเขาฆ่ามาให้เรา จึงถือว่าเนื้อและปลาเป็นของที่บริสุทธิไม่ใช่ของดิบ และก็เล่าต่ออีกว่าในอดีตสมัยพระพุทธเจ้าองค์ก่อน คือ กัสสปพุทธเจ้าก็มีดาบสชื่อติสสะไปถามเรื่องแบบนี้เหมือนกัน ดังรายละเอียดใน อามคันธสูตรที่ 2 ซึ่งเนื้อหาในพระสูตรดังกล่าวสรุปได้ว่า
เนื้อและโภชนะไม่ใช่กลิ่นดิบ (ของดิบ) เลย ชนเหล่าใดในโลกนี้ ไม่สำรวมในกามทั้งหลาย ยินดีใน รสทั้งหลาย เจือปนไปด้วยของไม่สะอาด มีความเห็นว่าทานที่บุคคลให้แล้วไม่มีผล มีการงานไม่เสมอ บุคคลที่ว่ายากไม่ฟังคำแนะนำที่ดีของผู้อื่น ชื่อว่ากลิ่นดิบของชนเหล่านั้น
เนื้อและโภชนะไม่ชื่อว่าเป็นกลิ่นดิบเลย ชนเหล่าใดผู้เศร้าหมอง หยาบช้า หน้าไหว้หลังหลอก ประทุษร้ายมิตรไม่มีความกรุณา มีมานะจัด มีปกติไม่ให้ และไม่ให้อะไร ๆ แก่ใคร ๆ นี้ชื่อว่ากลิ่นดิบของชนเหล่านั้น
เนื้อและโภชนะไม่ชื่อว่ากลิ่นดิบเลย ความโกรธ ความมัวเมา ความเป็นคนหัวดื้อ ความตั้งอยู่ผิด มายา ฤษยา ความยกตนความถือตัว ความดูหมิ่น และความสนิทสนมด้วยอสัตบุรุษทั้งหลาย นี้ชื่อว่ากลิ่นดิบ
เนื้อและโภชนะไม่ชื่อว่ากลิ่นดิบเลย ชนเหล่าใดในโลกนี้ มีปรกติประพฤติลามก กู้หนี้มาแล้วไม่ใช้ พูดเสียดสี พูดโกง เป็นคนเทียม เป็นคนต่ำทราม กระทำกรรมหยาบช้า นี้ชื่อว่ากลิ่นดิบของชนเหล่านั้น
เนื้อและโภชนะไม่ชื่อว่ากลิ่นดิบเลย ชนเหล่าใดในโลกนี้ ไม่สำรวมในสัตว์ทั้งหลาย ชักชวนผู้อื่นประกอบการเบียดเบียน ทุศีล ร้ายกาจ หยาบคายไม่เอื้อเฟื้อ นี้ชื่อว่ากลิ่นดิบของชนเหล่านั้น เนื้อและโภชนะไม่ชื่อว่ากลิ่นดิบเลย สัตว์เหล่าใดกำหนัดแล้วในสัตว์เหล่านี้ โกรธเคือง ฆ่าสัตว์ ขวนขวายในอกุศลเป็นนิตย์ ตายไปแล้วย่อมถึงที่มืด มีหัวลงตกไปสู่นรก นี้ชื่อว่ากลิ่นดิบของชนเหล่านั้น
เนื้อและโภชนะไม่ชื่อว่ากลิ่นดิบเลย การไม่กินปลาและเนื้อ ความเป็นคนประพฤติเปลือย ความเป็นคนโล้น การเกล้าชฎา ความเป็นผู้หมักหมมด้วยธุลี การครองหนังเสือพร้อมทั้งเล็บการบำเรอไฟ หรือแม้ว่าความเศร้าหมองในกายที่เป็นไปด้วยความปรารถนา ความเป็นเทวดา การย่างกิเลสเป็นอันมากในโลก มนต์และการเซ่นสรวง ยัญและการซ่องเสพฤดู ย่อมไม่ยังสัตว์ผู้ไม่ข้ามพ้นความสงสัยให้หมดจดได้
ผู้ใด คุ้มครองแล้วในอินทรีย์ทั้งหกเหล่านั้น รู้แจ้งอินทรีย์แล้ว ตั้งอยู่ในธรรม ยินดีในความเป็นคนตรงและอ่อนโยน ล่วงธรรมเป็นเครื่องข้องเสียได้ ละทุกข์ได้ทั้งหมดผู้นั้นเป็นนักปราชญ์ ไม่ติดอยู่ในธรรมที่เห็นแล้ว และฟังแล้วฯ
หลังจากที่ได้ฟังพระกัสสปพุทธเจ้าตรัสสอนแล้วติสสะดาบสก็เลื่อมใสและขอบวช
เหตุการณ์ต่าง ๆ เกี่ยวกับพระกัสสปพุทธเจ้าและคำสอน > ฆฏิการอุบาสก

ในฆฏิการสูตร ได้เล่าถึงฆฏิการอุบาสกชวนสหายชื่อโชติปาลไปฟังธรรมกับพระกัสสปพุทธเจ้า เมื่อชวนครั้งแรก ๆ โชติปาลยังไม่ยอมไป กล่าวว่า "จะมีประโยชน์อะไรที่จะไปพบสมณะโล้นนี้" แต่เมื่อถูกชวนบ่อยเข้าจนถึงกับฆฏิการอุบาสกได้ชวนโดยเอามือจับผมของโชติปาละที่พึ่งสระผมเสร็จแล้ว โชติปาละแปลกใจจึงยอมไปหาพระกัสสปพุทธเจ้า เมื่อได้ฟังธรรมแล้วก็เลื่อมใสขอบวช ซึ่งในช่วงพุทธกาลของพระกัสสปพุทธเจ้านี้ ฆฏิการอุบาสกได้รับการสรรเสริญจากพระกัสสปพุทธเจ้าอย่างมากเช่น ในคราวที่กุฏิรั่ว ไปขอหลังคาบ้านก็ยอมให้แม้ให้แล้วหลังคาบ้านตัวเองจะไม่มี หรือ แม้ไปบิณฑบาตก็จะตักบาตรก่อนที่จะกินเอง เป็นต้น และในกาลต่อมา ฆฏิการอุบาสกคือฆฏิการพรหมผู้ถวายอัฐบริขารแก่พระโคดมพุทธเจ้า และโชติปาลคือพระสมณโคดมพุทธเจ้านั่นเอง
รายการอ้างอิง

↑  "อรรถกถา ขุททกนิกาย พุทธวงศ์ ๒๔. กัสสปพุทธวงศ์ หน้าต่างที่ ๑ ใน ๑". 84000.org.
↑  "มจร. ๒๔. กัสสปพุทธวงศ์ : พระไตรปิฎกเล่มที่ ๓๓". 84000.org.
1 2 3 4   พระไตรปิฎก เล่มที่ ๒๕  พระสุตตันตปิฎก เล่มที่ ๑๗ ขุททกนิกาย ขุททกปาฐะ-ธรรมบท-อุทาน-อิติวุตตกะ-สุตตนิบาต
↑   เอนก ขำทอง. พุทธวงศ์ ประวัติพระพุทธเจ้า 25 พระองค์. กทม. กรมการศาสนา. 2541
| ก่อนหน้า |  | พระกัสสปพุทธเจ้า |  | ถัดไป |
| --- | --- | --- | --- | --- |
| พระโกนาคมนพุทธเจ้า (๓๐,๐๐๐ ปี) |  | พระพุทธเจ้าในอดีต องค์ที่ ๒๗   (๒๓,๐๐๐ ปี) |  | พระโคตมพุทธเจ้า |
| ด ค กพระพุทธเจ้า |
| --- | --- | --- |
| ประเภท |  อนุพุทธะ  ปัจเจกพุทธะ  สัมมาสัมพุทธะ  |  |
| พระพุทธเจ้าในอดีต (ตามคัมภีร์พุทธวงศ์) |  พระตัณหังกรพุทธเจ้า  พระเมธังกรพุทธเจ้า  พระสรณังกรพุทธเจ้า  พระทีปังกรพุทธเจ้า  พระโกณฑัญญพุทธเจ้า  พระมังคลพุทธเจ้า  พระสุมนพุทธเจ้า  พระเรวตพุทธเจ้า  พระโสภิตพุทธเจ้า  พระอโนมทัสสีพุทธเจ้า  พระปทุมพุทธเจ้า  พระนารทพุทธเจ้า  พระปทุมุตรพุทธเจ้า  พระสุเมธพุทธเจ้า  พระสุชาตพุทธเจ้า  พระปิยทัสสีพุทธเจ้า  พระอัตถทัสสีพุทธเจ้า  พระธัมมทัสสีพุทธเจ้า  พระสิทธัตถพุทธเจ้า  พระติสสพุทธเจ้า  พระปุสสพุทธเจ้า  พระวิปัสสีพุทธเจ้า  พระสิขีพุทธเจ้า  พระเวสสภูพุทธเจ้า  พระกกุสันธพุทธเจ้า  พระโกนาคมนพุทธเจ้า  พระกัสสปพุทธเจ้า  |  |
| พระพุทธเจ้าในปัจจุบัน |  พระโคตมพุทธเจ้า  |  |
| พระพุทธเจ้าในอนาคต (ตามคัมภีร์อนาคตวงศ์) |  พระศรีอริยเมตไตรย  พระรามสัมพุทธเจ้า  พระธรรมราชาสัมพุทธเจ้า  พระธรรมสามีสัมพุทธเจ้า  พระนารทสัมพุทธเจ้า  พระรังสีมุนีสัมพุทธเจ้า  พระเทวเทพสัมพุทธเจ้า  พระนรสีหสัมพุทธเจ้า  พระติสสสัมพุทธเจ้า  พระสุมังคลสัมพุทธเจ้า  |  |
| พระธยานิพุทธะตามคติมหายาน |  พระไวโรจนพุทธะ  พระอักโษภยพุทธะ  พระอมิตาภพุทธะ  พระรัตนสัมภวพุทธะ  พระอโมฆสิทธิพุทธะ  |  |
| พระพุทธเจ้าองค์อื่น ๆ ตามคติมหายาน |  อาทิพุทธะ  พระไภษัชยคุรุ  พระสัทธรรมวิทยาตถาคต  พระสหัสประภาราชาศานติสถิตยตตถาคต  พระประภูตรัตนะ  |  |
เหมืองทองซาโดะ

| เหมืองทองเกาะซาโดะ * |
| --- | --- |
  แหล่งมรดกโลกโดยยูเนสโก
ซากโรงงานลอยน้ำคิตาซาวะในไอกาวะ
พิกัด: 38°2′29.83″N 138°15′21.17″E﻿ / ﻿38.0416194°N 138.2558806°E﻿ / 38.0416194; 138.2558806
ประเทศ:  ญี่ปุ่น
ภูมิภาค **: เอเชียตะวันออก
ประเภท: มรดกทางวัฒนธรรม
เกณฑ์พิจารณา: (iv)
อ้างอิง: 1698
ประวัติการขึ้นทะเบียน
ขึ้นทะเบียน: 2567 (คณะกรรมการสมัยที่ 46)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
เหมืองทองซาโดะ (ญี่ปุ่น: 佐渡金山; โรมาจิ: Sado Kinzan) เป็นคำทั่วไปสำหรับเหมืองทองคำและเงินซึ่งครั้งหนึ่งเคยตั้งอยู่บนเกาะซาโดะในจังหวัดนีงาตะ ประเทศญี่ปุ่น ในบรรดาเหมืองเหล่านี้ เหมืองทองและเงินไอกาวะ (相川金銀山) เป็นเหมืองที่ใหญ่ที่สุดและเปิดดำเนินการมาจนถึงยุคปัจจุบัน
ตามแหล่งที่มาของเกาหลี ทองแดงถูกสกัดในช่วงสงครามโลกครั้งที่ 2 โดยใช้แรงงานเกาหลี 1,000–2,000 คน ซึ่งเกณฑ์ทหารเกาหลีภายใต้การปกครองของญี่ปุ่น ใน ค.ศ. 2015 คูนิ ซาโตะ เอกอัครราชทูตญี่ปุ่นประจำยูเนสโก รับทราบประวัติศาสตร์การบังคับใช้แรงงาน
เหมืองทองและเงินซาโดะได้รับการขึ้นบัญชีรายชื่อชั่วคราวมรดกโลกของญี่ปุ่นภายใต้ชื่อ "แหล่งมรดกเหมืองแร่ซาโดะ ซึ่งส่วนใหญ่เป็นเหมืองทองคำ" ใน ค.ศ. 2010 และใน ค.ศ. 2024 เหมืองเหล่านี้ได้รับการขึ้นทะเบียนเป็นแหล่งมรดกโลกของยูเนสโก ญี่ปุ่นได้ติดตั้งนิทรรศการเพื่อรับทราบถึงสภาพการทำงานที่ไม่ดี แต่นักวิจารณ์กล่าวหาว่าไม่มีการกล่าวถึงการบังคับใช้แรงงานในนิทรรศการนี้
แหล่งมรดกโลก

การประชุมคณะกรรมการมรดกโลกสมัยสามัญครั้งที่ 46 ค.ศ. 2024 เหมืองทองซาโดะได้รับการขึ้นทะเบียนเป็นแหล่งมรดกโลกทางวัฒนธรรม ด้วยข้อกำหนดและหลักเกณฑ์ในการพิจารณา ดังนี้
(iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนาทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ
อลิศ คริสตัน

| อลิศ คริสตัน |
| --- | --- |
เกิด: 11 พฤศจิกายน พ.ศ. 2507 (60 ปี) ลิลิต ควิลตัล
อาชีพ: นักแสดง นักร้อง
ปีที่แสดง: พ.ศ. 2523 - 2535
ผลงานเด่น: นางสิงห์แก้มแดง (พ.ศ. 2526)
สังกัด: นิธิทัศน์ โปรโมชั่น
พระสุรัสวดี: รางวัลนักแสดงประกอบหญิงยอดเยี่ยม (เข้าชิง)   พ.ศ. 2524 - แม้เลือกเกิดได้
ThaiFilmDb
อลิศ คริสตัน เป็นนักแสดงและนักร้องสาวมาดทอมบอย ในสังกัดนิธิทัศน์ โปรโมชั่น โดยเธอมีชื่อจริงว่า "ลิลิต ควิลตัล"
อลิศ คริสตันโด่งดังจากการเป็นนางแบบ และนักแสดงมาก่อน เธอเคยได้รับการเสนอชื่อเข้าชิงรางวัลตุ๊กตาทอง สาขานักแสดงประกอบหญิงยอดเยี่ยม ในปี พ.ศ. 2524 จากเรื่อง "แม้เลือกเกิดได้"  ผลงานที่มีชื่อเสียง คือเรื่อง "นางสิงห์แก้มแดง" ในปี พ.ศ. 2526 ที่ประกบคู่กับสรพงศ์ ชาตรี จารุณี สุขสวัสดิ์ ปิยะ ตระกูลราษฎร์ และ อำภา ภูษิต และยังได้แสดงละครโทรทัศน์เรื่อง "ละครคน" คู่กับ ฉัตรชัย เปล่งพานิช ในปี พ.ศ. 2530 จากนั้นได้เซ็นสัญญาเป็นนักร้องในสังกัดนิธิทัศน์ โปรโมชั่น  ออกอัลบั้มแรกในปีพ.ศ. 2531 ใช้ชื่อว่า "บอกมาเลยนะ" นำเสนอในภาพลักษณ์ของสาวห้าว ทอมบอย ซึ่งประสบความสำเร็จอย่างมาก และผลิตผลงานอัลบั้มชุดที่ 2 ในปีถัดมา(พ.ศ. 2532)  ชื่อว่า "หุ่นไล่กา" มีเพลงดังคือ "หุ่นไล่กา" จนได้รับรางวัลสีสันอะวอร์ดส์ ครั้งที่ 2 สาขาศิลปินหญิงยอดเยี่ยม   หลังจากนั้นได้ออกอัลบั้มชุดสุดท้ายในปี พ.ศ. 2535 ชื่อชุด "ท้าทาย"
หลังจากอัลบั้มที่สาม เธอก็หมดสัญญากับนิธิทัศน์ และออกไปจากวงการเป็นเวลาสิบกว่าปี และกลับมามีผลงานแสดงละครหลายเรื่อง เช่น กระต่ายหลงจันทร์, นางโชว์ ฯลฯ
บันจุบันได้ทุ่มเทชีวิตให้กับน้องหมาน้องแมวจรและใช้ชีวิตที่เรียบง่ายกับธรรมชาติ
ผลงานภาพยนตร์

ยอดรักนักสู้ (2525)
ตามรักตามฆ่า (2525)
เหนือชีวิต (2525)
แม้เลือกเกิดได้ (2525)
นางสิงห์แก้มแดง (2526)
ข้าจะอยู่ค้ำฟ้า (2527)
วันนั้นคงมาถึง (2527)
เพชรเสี้ยนทอง (2530)
ผลงานละครโทรทัศน์

ตี๋ใหญ่ (2528) ช่อง 5
เดชานี (2528) ช่อง 7
แม่น้ำ (2528) ช่อง 5
แม่เอิบ (2529) ช่อง 5
ละครคน (2530) ช่อง 3
กิ่งกาหลง (2532) ช่อง 5
กว่าจะถึง(ท่า)พระจันทร์ (2532) ช่อง  9
นางโชว์ (2546) ช่อง 3
กระต่ายหลงจันทร์ (2546) ช่อง 7
ผลงานเพลง

บอกมาเลยนะ (2531)
หุ่นไล่กา (2533)
ท้าทาย (2535)
แหล่งข้อมูลอื่น

ชีวประวัติ อลิศ คริสตัน ที่ ฐานข้อมูลภาพยนตร์ไทย
ประเทศไทยใน พ.ศ. 2542

เหตุการณ์ที่เกิดขึ้นใน พ.ศ. 2542 (ค.ศ. 1999) ในประเทศไทย เป็นปีที่ 218 แห่งกรุงรัตนโกสินทร์ และเป็นปีที่ 54 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
ผู้นำ

พระมหากษัตริย์ : พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
สยามมกุฎราชกุมาร: พระบาทสมเด็จพระวชิรเกล้าเจ้าอยู่หัว (ขณะทรงดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ในขณะนั้น)
นายกรัฐมนตรี:
สภาผู้แทนราษฎร: ชุดที่ 20
ประธานสภาผู้แทนราษฎร: วันมูหะมัดนอร์ มะทา (ความหวังใหม่)
วุฒิสภา: ชุดที่ 7
ประธานวุฒิสภา: มีชัย ฤชุพันธุ์ (แต่งตั้ง)
ประธานศาลฎีกา :
ปิ่นทิพย์ สุจริตกุล (จนถึง 30 กันยายน)
จเร อำนวยวัฒนา (ตั้งแต่ 1 ตุลาคม)
เหตุการณ์ > เมษายน

23 เมษายน – เปลี่ยนชื่อจาก เขตสาธร เป็น เขตสาทร
เหตุการณ์ > กันยายน

19 กันยายน – เหตุการณ์โรงงานอบลำไยระเบิดในจังหวัดเชียงใหม่ พ.ศ. 2542 ทำให้มีผู้เสียชีวิต 45 คน
เหตุการณ์ > ตุลาคม

1 ตุลาคม - เหตุการณ์ก๊อด'ส อาร์มี่บุกยึดสถานทูตพม่า พ.ศ. 2542 และโรงพยาบาลศูนย์ราชบุรี พ.ศ. 2543: กลุ่มนักศึกษาพม่าที่ต่อต้านรัฐบาลทหารบุกยึดสถานทูตพม่าในกรุงเทพมหานคร จับตัวประกัน 89 คน
เหตุการณ์ > พฤศจิกายน

23 พฤศจิกายน กรมราชทัณฑ์ ประหารชีวิต นางสมัย ปานอินทร์ด้วยการยิงเป้า โดยเป็นการประหารชีวิตผู้หญิงในประเทศไทยในรอบ 20 ปี นับตั้งแต่การประหารชีวิตกิ่งแก้ว ลอสูงเนิน ในปีพ.ศ. 2522
เหตุการณ์ > ธันวาคม

2 ธันวาคม - เกิดเหตุไฟไหม้ที่โรงงานไทยออยล์ สาขาพัทยา อันเนื่องมาจากถังเก็บน้ำมันเกิดระเบิด ส่งผลให้มียอดผู้เสียชีวิตและผู้บาดเจ็บเป็นจำนวนมาก
5 ธันวาคม – รถไฟฟ้าบีทีเอส หรือ รถไฟฟ้าเฉลิมพระเกียรติ 6 รอบพระชนมพรรษา ระบบขนส่งมวลชนทางรางหรือรถไฟฟ้าสายแรกของประเทศไทยเปิดดำเนินการอย่างเป็นทางการ
ผู้เกิด > มกราคม

7 มกราคม – แพ็กกี้ สกลนรี นักร้องลูกทุ่ง
14 มกราคม – ปุญญ์ปรีดี คุ้มพร้อม รอดสวาสดิ์ นักแสดง
27 มกราคม – ยศสุดา ลีลาปัญญาเลิศ บุตรสาวของสุดารัตน์ เกยุราพันธุ์
28 มกราคม – สิทธิโชค ภาโส นักฟุตบอล
ผู้เกิด > กุมภาพันธ์

21 กุมภาพันธ์ – เมธวิน โอภาสเอี่ยมขจร นักแสดง
23 กุมภาพันธ์ – ภุชพงศ์ นามสีฐาน นักฟุตบอล
ผู้เกิด > มีนาคม

2 มีนาคม – สุพรรณิการ์ จำเริญชัย นักแสดง
3 มีนาคม – นิชคุณ ขจรบริรักษ์ นักแสดง
3 มีนาคม - เมธาพัฒน์ ฉิมกุล นักแสดง
4 มีนาคม – สุรเดช พินิวัตร์ นักร้อง
18 มีนาคม – กฤษดา กาแมน นักฟุตบอล
29 มีนาคม – นภาพร จรณวัต นักเทควันโด
ผู้เกิด > เมษายน

8 เมษายน – มิณทร์ ยงสุวิมล นักร้อง
30 เมษายน – กฤษฏ์ อำนวยเดชกร นักร้อง
ผู้เกิด > พฤษภาคม

3 พฤษภาคม – อนันต์ อาศัยไพรพนา นักร้องลูกทุ่ง
29 พฤษภาคม – ธีธัช รัตนศรีทัย นักร้อง
ผู้เกิด > มิถุนายน

9 มิถุนายน – อาทิตยา ตรีบุดารักษ์ นักร้อง
15 มิถุนายน – จตุรพัช สัทธรรม นักฟุตบอล
18 มิถุนายน – สรัณณัฏฐ์ ประดู่คู่ยามดี นักแสดง
19 มิถุนายน – รมิดา จีรนรภัทร นักร้อง
ผู้เกิด > กรกฎาคม

1 กรกฎาคม – จักรกริช พาละพล นักฟุตบอล
11 กรกฎาคม – กรชิต บุญสถิต์ภักดี นักแสดง
24 กรกฎาคม – นิโคลัส มิคเกลสัน นักฟุตบอล
30 กรกฎาคม – แอนชิลี สก็อต-เคมมิส นางแบบ
ผู้เกิด > สิงหาคม

12 สิงหาคม – แดนนี่ ลูเซียโน่ นักแสดง
ผู้เกิด > กันยายน

23 กันยายน – พงศกร จันทร์แก้ว นักร้องลูกทุ่ง
ผู้เกิด > ตุลาคม

8 ตุลาคม – พุฒิพงศ์ อัสสรัตนกุล นักร้อง
11 ตุลาคม – ปภังกร ธวัชธนกิจ นักกอล์ฟ
21 ตุลาคม – เอกนิษฐ์ ปัญญา นักฟุตบอล
29 ตุลาคม – กิตติยา จิตรภักดี นักแสดง
ผู้เกิด > พฤศจิกายน

4 พฤศจิกายน – พิสิฐพงศ์ ช่างหล่อ นักแสดง
6 พฤศจิกายน – ชัชชุอร โมกศรี นักวอลเลย์บอล
25 พฤศจิกายน – ลลินา ชูเอ็ทท์ นักแสดง
ผู้เกิด > ธันวาคม

20 ธันวาคม – ระดับดาว ศรีระวงศ์ นักร้อง
24 ธันวาคม – เกศรินทร์ น้อยผึ้ง นักแสดง
ผู้เกิด > ไม่ทราบวัน

เบนจา อะปัญ นักเคลื่อนไหวทางการเมือง
ผู้เสียชีวิต > มกราคม

23 มกราคม – บุญมา วงศ์สวรรค์ นักการเมือง (เกิด พ.ศ. 2460)
29 มกราคม – สง่า สรรพศรี นักการเมือง (เกิด พ.ศ. 2475)
ผู้เสียชีวิต > กุมภาพันธ์

9 กุมภาพันธ์ – จาตุรันต์ ศิริพงษ์ อาชญากร (เกิด พ.ศ. 2494)
10 กุมภาพันธ์ – พระธรรมมุนี (แพ เขมงฺกโร) พระราชาคณะ (เกิด พ.ศ. 2448)
14 กุมภาพันธ์ – ประสิทธิ์ กาญจนวัฒน์ ประธานรัฐสภาคนที่ 14 (เกิด พ.ศ. 2458)
17 กุมภาพันธ์ – พระมหารัชมงคลดิลก (บุญเรือน ปุณฺณโก) พระราชาคณะ (เกิด พ.ศ. 2466)
ผู้เสียชีวิต > มีนาคม

4 มีนาคม – หม่อมเจ้าดวงทิพโชติแจ้งหล้า อาภากร (ประสูติ พ.ศ. 2457)
ผู้เสียชีวิต > เมษายน

29 เมษายน – ชัยวัธน์ อินทะพันธ์ นักการเมือง (เกิด พ.ศ. 2452)
ผู้เสียชีวิต > พฤษภาคม

7 พฤษภาคม – จริญญา พึ่งแสง นักการเมือง (เกิด พ.ศ. 2457)
15 พฤษภาคม – พระราชสังวรญาณ (พุธ ฐานิโย) พระราชาคณะ (เกิด พ.ศ. 2465)
ผู้เสียชีวิต > มิถุนายน

3 มิถุนายน – สง่า อารัมภีร ศิลปินแห่งชาติ (เกิด พ.ศ. 2464)
21 มิถุนายน – พันธ์ สายทอง อาชญากร (เกิด พ.ศ. 2508)
23 มิถุนายน
กัณหา เคียงศิริ ศิลปินแห่งชาติ (เกิด พ.ศ. 2454)
เห้ง โสภาพงศ์ ศิลปินแห่งชาติ (เกิด พ.ศ. 2455)
อุสมาน อุเซ็ง นักการเมือง (เกิด พ.ศ. 2492)
ผู้เสียชีวิต > กรกฎาคม

7 กรกฎาคม – เดชา สุวรรณสุก อาชญากร (เกิด พ.ศ. 2492/2493)
28 กรกฎาคม – ป๋วย อึ๊งภากรณ์ อดีตผู้ว่าการธนาคารแห่งประเทศไทย (เกิด พ.ศ. 2459)
ผู้เสียชีวิต > สิงหาคม

2 สิงหาคม – สุนทร คงสมพงษ์ อดีตหัวหน้าคณะรักษาความสงบเรียบร้อยแห่งชาติ (เกิด พ.ศ. 2474)
ผู้เสียชีวิต > กันยายน

6 กันยายน – ห้างทอง ธรรมวัฒนะ นักการเมือง (เกิด พ.ศ. 2492)
11 กันยายน
พระครูธรรมกิจโกศล (นอง ธมฺมภูโต) พระสงฆ์ (เกิด พ.ศ. 2462)
อมิตดา ธรรมารักษ์ อดีตหม่อมเจ้า (ประสูติ พ.ศ. 2465)
14 กันยายน – วินัย จุลละบุษปะ นักร้อง (เกิด พ.ศ. 2465)
19 กันยายน – หม่อมหลวงบัว กิติยากร พระมารดาในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง (เกิด พ.ศ. 2452)
27 กันยายน – มณี สิริวรสาร นักสังคมสงเคราะห์ (เกิด พ.ศ. 2458)